Source: http://www.infovranov.sk/Strana-45/
Timestamp: 2019-05-26 14:14:43+00:00

Document:
Pre učiteľov je to však jeden z dní, ktorý je výnimočný v tom, že si pripomínajú odkaz velikána pedagogiky Jána Amosa Komenského.Pri príležitosti Dňa učiteľov sa 27. marca 2013 v Dome kultúry vo Vranove nad Topľou uskutočnila slávnostná akadémia, ktorou samospráva vzdala hold jednému z najušľachti­lejších povolaní, povolaniu učiteľa.K prítomným učiteľom sa prihovoril primátor mesta Ing. Ján Ragan. Z jeho príhovoru vyberáme: Školy a školské zariadenia v našom meste si roky udržiavajú vysoký vzdelávací štandard, pretože vo výchovno-vyučovacom procese využívajú progresivitu, ponúkajú deťom pomerne veľa možností využitia voľného času tak v oblasti športu, ako aj v rôznych vzdelávacích projektoch. Využívam dnes túto príležitosť a chcem vám všetkým učiteľom a pedagogickým pracovníkom bez rozdielu stupňa a typu škôl v našom meste, v mene svojom, ako aj v mene našich žiakov a rodičov poďakovať za vašu náročnú, namáhavú a obetavú prácu pri výchove a vzdelávaní mladej generácie, ktorá na našich školách nachádza múdrosť, pochopenie a druhý domov. Ďakujem vám aj za vaše rôznorodé aktivity vo verejnom, kultúrnom či športovom živote nášho mesta. Zároveň vyslovujem presvedčenie, že napriek zložitým sociálno-ekonomickým podmienkach sa nám spoločne podarí udržať tradičnú dobrú úroveň vranovského školstva a nášmu mestu ako zriaďovateľovi sa podarí vytvoriť v rámci možností vhodné podmienky pre vašu prácu. Želám vám všetkým do ďalších dní veľa zdravia, spokojnosti, pedagogického optimizmu, pracovných úspechov i osobného šťastia. Oceňovanie práce pedagógov v kontexte osláv Dňa učiteľov sa stalo v našom meste peknou tradíciou. Bolo príležitosťou pripomenúť si nielen učiteľské poslanie, ale aj časom na vyjadrenie vďaky a úcty. Ocenení pedagogickí zamestnanci (na návrh vedení jednotlivých škôl) sa podpísali do pamätnej knihy mesta a od primátora mesta si prevzali ďakovný list za obetavú prácu pri vzdelávaní a výchove mladej generácie v meste Vranov nad Topľou so symbolickým kvetom. Príjemnou bodkou za milým stretnutím bolo vystúpenie FS VRANOVČAN.OCENENÍ UČITELIA: MŠ Dlhá Mgr. Jana Zelená, riaditeľka školy MŠ Domašská Viera Kuliničová, riaditeľka školy MŠ Kukučínova Danka Koritková, učiteľka MŠ Sídlisko 1.mája Bc. Alena Mlejová, učiteľka MŠ Okulka Jana Filipeková, učiteľka MŠ Juh Vierka Fialkovičová, učiteľka MŠ Sídlisko II Darina Mičeková, učiteľka ZŠ Juh Mgr. Beáta Kubová, učiteľka Mgr. Anna Hrušovská, učiteľka Mgr. Danka Kitková, učiteľka ZŠ Bernolákova Mgr. Iveta Chamcová, učiteľka Otília Markušová, vychovávateľka ŠKD PaedDr. Natália Jevčáková, učiteľka ZŠ Sídlisko II Mgr. Viera Puškárová, učiteľka Mgr. Ingrid Imrichová, učiteľka Mgr. František Minarčik, učiteľ PaedDr. Marek Hermanovský, učiteľ ZŠ Lúčna Mgr. Daniela Jágerová, učiteľka Mgr. Zuzana Krausová, učiteľka Mgr. Tatiana Bizupová, učiteľka ZŠ Kukučínova Mgr. Marta Bedriová, učiteľka Ing. Mikuláš Kašinský, učiteľ Ing. Terézia Krišová, učiteľka ZUŠ Viera Popaďáková, zástupkyňa riaditeľa školy CVČ Bc. Milan Gešperik, vychovávateľ Cirkevná základná škola s materskou školou sv. Dominika Savia Bc. Jana Kaščáková, učiteľka MŠ Mgr. Viera Hušľová, učiteľka ZŠ Cirkevné gymnázium sv. Františka z Assisi Mgr. Viliam Jedinák, učiteľ Gymnázium PaedDr. Bernadeta Petrová, učiteľka PaedDr. Miroslava Fuňáková, učiteľka Mgr. Iveta Pribulová, učiteľka Mgr. Katarína Naňaková, učiteľka Obchodná akadémia Ing. Mária Chrapeková, zástupkyňa riaditeľa školy PaedDr. Katarína Kolesárová, učiteľka SOŠ Ul. A. Dubčeka Ing. Vlasta Ivančová, zástupkyňa riaditeľa školy Ing. Ľudmila Vagaská, zástupkyňa riaditeľa školy PhDr. Anna Žipajová, učiteľka Bc. Monika Halasová, majsterka OV SOŠ drevárska Ing. Božena Janíčková, učiteľka Mgr. Darina Holubová, učiteľka Ing. Jaroslav Kokinda, majster OV Súkromné gymnázium Mgr. Janka Lazúrová, učiteľka Súkromná ZUŠ odbor hudobný Mgr. Adriana Tomášová, učiteľka Spojená škola internátna Mgr. Adriana Bodorová, učiteľka Mgr. Erika Veliká, učiteľka Spojená škola Ul. Budovateľská Mgr. Anna Novotná, zástupkyňa riaditeľa školy Mgr. Mária Bobaľová, učiteľka Spojená škola Čaklov Ján Časár, majster OV Jozef Krištan, majster OV Zdroj: www.vranov.sk
VRANOV: Po krádeži v reštaurácii páchatelia zadržaní
Pre prečin krádeže spáchaného formou spolupáchateľstva bolo policajtmi vo Vranove vznesené obvinenie dvom mužom z Vranova n/Topľou.Obvinení muži po predchádzajúcej spoločnej dohode v utorok / 26.03.2013 / okolo 20.00 hod vošli do jednej z vranovských reštaurácii. Po vypáčení jedného z okien sa dostali do kancelárie majiteľa a ukradli odtiaľ notebook s príslušenstvom a stravné lístky. 51 ročnému majiteľovi z obce Sedliská, okr. Vranov n/Topľou spôsobili škodu vo výške viac ako 1.000,-Eur. Obaja muži / 28 a 26 ročný / sú stíhaní na slobode. Oboch obvinených polícia zadržalo krátko po krádeži. zdroj:Okresné riaditeľstvoPolicajného zboru v PO
STROPKOV: Nález munície z II. svetovej vojny
Počas vykopávania kovového šrotu pred obcou Baňa, okr. Stropkov, bola včera (27.3.2013) predpoludním nájdená munícia z II. sv. vojny. Na miesto bola vyslaná hliadka Obvodného oddelenia PZ Stropkov, ktorá miesto nálezu zaistila a zabezpečila pred vstupom verejnosti. Následne bol na miesto nálezu privolaný pyrotechnik, ktorý nájdenú muníciu zaistil a prevzal za účelom jej zneškodnenia. Išlo o 1 ks 75 mm delostreleckého granátu z daného obdobia. zdroj:Okresné riaditeľstvoPolicajaného zboru v PO
MEDZILABORCE: Za pomoc sa sám odmenil
33 ročného Medzilaborčana obvinila polícia z prečinu krádeže, ktorá sa mala uskutočniť pred jedným z obchodných domov v Medzilaborciach.Obvinený muž bol 16.02.2013 dve hodiny po polnoci požiadaný o pomoc pri odtláčaní osobného motorového vozidla na parkovisku obchodného domu. Počas tlačenia auta 41 ročnému mužovi, ktorý požiadal o pomoc, vypadla peňaženka, v ktorej mal peniaze, kreditné karty i ďalšie doklady. Pomocník si toho mal všimnúť a peňaženku odcudziť. Poškodenému z obce Ňagov, okr. Medzilaborce, bola týmto konaním spôsobená škoda najmenej 420,- Eur. Obvinený je stíhaný na slobode. zdroj:Okresné riaditeľstvoPolicajného zboru v PO
BARDEJOV: Kradol podomový predajca
Bardejovskí policajti vzniesli obvinenie pre prečin krádeže 47 ročnému mužovi z Bardejova.Ten sa mal 19.03.2013 popoludní pod zámienkou predaja palivového dreva dostať do jednej z murovaných chát v Bardejove, časť Mihaľov. Popri ponúkaní tovaru majiteľovi chaty, obaja muži popíjali alkohol. Obvinený využil toho, že poškodený zaspal a odcudzil mu sadu rôznych kľúčov, elektrocentrálu, 15 m elektrického kábla na 360 V, 15 m rôznych iných elektrických káblov a asi 40 ks vidlicových kľúčov rôznych rozmerov. 65 ročnému majiteľovi vznikla celková škoda takmer 2.300,- Eur. Obvinený je stíhaný na slobode.
Vzájomná tolerancia a trpezlivosť vyskúšajú vodičov v najbližších dňoch. Čím bližšie sú veľkonočné sviatky, tým viac cestujúcich pribudne na cestách. Už od dnešného dňa, 27. marca, vyrazí do ulíc a na cesty viac policajtov dopravnej i poriadkovej služby. Každé krajské riaditeľstvo na základe vlastných analýz posilní hliadky tak, aby efektívne chránili slušných vodičov. V prvých dňoch zvýšia policajti dohľad nad bezpečnosťou a plynulosťou cestnej premávky najmä preventívne.Pod drobnohľadom budú najmä hlavné cestné ťahy, nehodové miesta a úseky. Ak si to situácia vyžiada, najmä v popoludňajších hodinách, budú riadiť aj dopravu. Odporúčame vodičom, aby si dlhšie trasy, napríklad cestu k príbuzným na druhý koniec Slovenska rozvrhli tak, aby sa nedostali do kolón či časovej tiesne.O tom, že cieľom polície nie je vyberanie pokút, svedčí aj fakt, že o zvýšenom počte policajtov informujeme vopred. Preto upozorňujeme vodičov, aby najmä na veľkonočný pondelok nesadali za volant potúžení alkoholom. Cyklisti samozrejme tiež nie sú výnimkou. Alkohol sa za volantom netoleruje, preto v prípade jeho zistenia budú policajti postupovať nekompromisne. Asi nikomu netreba pripomínať, že jazda pod vplyvom alkoholu nad jedno promile alebo odmietnutie vyšetrenia na jeho zistenie je trestným činom, za čo hrozí až ročné väzenie. Zvýšený dohľad policajtov bude trvať až do utorka, 2. apríla. Počas minuloročnej Veľkej noci ohrozovalo svoje i cudzie životy 89 opitých vodičov motorových vozidiel, z nich 54 vodičov nemotorových vozidiel (do 0,48 mlg/l). Nad jedno promile nafúkalo a teda spáchalo trestný čin 14 vodičov. Napomenutím riešili policajti najmä priestupky chodcov (89) a cyklistov (55), ale aj 39 vodičov za prekročenie povolenej rýchlosti. Minulý rok od piatku 6. apríla do pondelka 9. apríla sme zaznamenali celkom 109 dopravných nehôd. O život prišla jedna osoba, ťažko sa zranilo 5 osôb a ľahké zranenia utrpelo 47 osôb. Rok pred tým (22.4. - 25.4.2011) priniesol 156 nehôd, 4 ťažko zranených a 67 ľahko zranených osôb. Počas Veľkej noci v roku 2010 (2.4. - 5.4.2010) sme zaznamenali 167 dopravných nehôd, jedného usmrteného, 14 ťažko a 52 ľahko zranených osôb.Aby táto Veľká noc neskončila tragicky pre nikoho je dôležité, aby každý zodpovedne „zabrzdil“ v tej správnej chvíli na správnom mieste. zdroj: Krajské riaditeľstvoPolicajného zboru v Prešove
Ako postupovať v prípade zrážok na parkoviskách
Dopravné nehody a škodové udalosti na parkoviskáchS blížiacimi sa veľkonočnými sviatkami chce polícia upozorniť vodičov na situáciu, ku ktorej so zvýšeným výskytom a pohybom áut môže ľahko dôjsť a to hlavne na parkoviskách pri nákupných centrách. V praxi takmer každodenná situácia, keď vinou niektorého z vodičov motorových vozidiel dôjde v rámci jeho vedenia v cestnej premávke alebo manévrovaním s vozidlom na parkovisku či odstavnej ploche k stretu s iným vozidlom. Následný vývoj takejto situácie často krát závisí od prítomnosti oboch vodičov vozidiel, prípadne od svedkov tejto udalosti. Ak sú prítomní všetci účastníci udalosti, dochádza väčšinou k jej vyriešeniu za pomoci zákonných prostriedkov. Vec je tak vyriešená jej účastníkmi medzi sebou navzájom ako škodová udalosť, prípadne je vec objasňovaná ako dopravná nehoda príslušníkom polície. Ak sa však jeden účastník v takejto situácii ocitne bez prítomnosti iného účastníka (napr. majiteľ vozidla, ktoré poškodil nie je na mieste), príp. bez svedkov udalosti, často krát z miesta udalosti odchádza a svoj čin nikomu neoznamuje. Týmto sa vec stáva dopravnou nehodou, o ktorej polícia prijme oznámenie a objasňuje ju. Pri bežnom strete vozidiel, tak ako už bolo uvedené, sa pre účastníkov danej situácie výhodnejšie javí riešiť ju vzájomne ako škodovú udalosť, bez asistencie polície. Na to však musia byť splnené zákonné podmienky, vyšpecifikované v §§ 64 až 66 zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, kde pri udalosti:1. nedošlo k zraneniu alebo usmrteniu osoby, 2. nedošlo k poškodeniu cesty alebo všeobecne prospešného zariadenia,3. neunikli nebezpečné veci,4. na niektorom zo zúčastnených vozidiel vrátane prepravovaných vecí alebo na inom majetku nevznikla hmotná škoda zrejme prevyšujúca 3.999,- eur,5. účastníci sa dohodli na jej zavinení.Účastník škodovej udalosti je podľa § 66 ods. 6 citovaného zákona povinný bezodkladne zastaviť vozidlo, preukázať svoju totožnosť inému účastníkovi škodovej udalosti, poskytnúť údaje o poistení vozidla, vyplniť a podpísať tlačivo zavedené na zabezpečenie náhrady vzniknutej škody podľa osobitného predpisu (Správa o nehode, Záznam o poistnej udalosti,...), zdržať sa požitia alkoholu alebo inej návykovej látky a urobiť vhodné opatrenia, aby nebola ohrozená bezpečnosť alebo plynulosť cestnej premávky. Ak účastník škodovej udalosti spôsobil hmotnú škodu osobe, ktorá nie je účastníkom škodovej udalosti, je povinný o tom túto osobu bezodkladne upovedomiť a oznámiť jej svoje osobné údaje. Ak nie je splnená niektorá z hore uvedených podmienok alebo povinností, udalosť sa považuje za dopravnú nehodu a je potrebné oznámiť ju polícii na č. 158, resp. 112. Porušenie pravidiel cestnej premávky, v ktorého dôsledku vznikla dopravná nehoda alebo nesplnenie si povinností účastníka dopravnej nehody alebo škodovej udalosti je považované podľa § 137 ods. 2 písm. c) zákona č. 8/2009 Z. z. za porušenie pravidiel cestnej premávky závažným spôsobom.V prípade, že boli splnené všetky zákonné podmienky pre vyriešenie vzniknutej situácie ako škodovej udalosti, nič nebráni tomu, aby jej účastníci vec jednoducho ukončili vyplnením jednotného tlačiva na zabezpečenie náhrady vzniknutej škody cez poisťovňu, kde svojimi podpismi potvrdia kto z nich nesie zodpovednosti za vzniknutú škodu. Účastníci preto neoznamujú túto udalosť polícii a preto ani vinník udalosti nemusí čeliť uloženiu sankcie zo strany polície.V prípade, že boli splnené všetky zákonné podmienky pre vyriešenie vzniknutej situácie ako škodovej udalosti a jej účastníci medzitým oznámili túto udalosť na linke 158 (112), polícia po príchode na miesto udalosti skúma, či ide o dopravnú nehodu alebo o škodovú udalosť.V prípade dopravnej nehody, policajt rieši vec tak, ako pri každej inej dopravnej nehode – kvalifikovaním skutku, na základe ktorého došlo k dopravnej nehode, určením jej vinníka a uložením sankcie za spáchaný skutok. Prejednaním skutku v blokovom konaní je možné podľa § 22 ods. 3) zákona č. 372/1990 Zb. o priestupkoch v znení neskorších predpisov za „porušenie všeobecne záväzného právneho predpisu o bezpečnosti a plynulosti cestnej premávky, v ktorého dôsledku vznikla dopravná nehoda“ uložiť pokutu do výšky 650 eur. Prejednaním takéhoto skutku v správnom konaní je možné podľa § 22 ods. 2 písm. c) tohto zákona uložiť pokutu od 150 eur do 800 eur a zákaz činnosti do 3 rokov. Ak je však účastník dopravnej nehody neznámy, polícia vedie vo veci po dobu dvoch rokov objasňovanie. Ak ani do doby 2 rokov od oznámenia alebo zistenia priestupku sa nepodarilo zistiť jeho páchateľa, polícia odloží vec z dôvodu zániku zodpovednosti za priestupok. Objasnením takejto dopravnej nehody a určením jej vinníka nasleduje uloženie sankcie, ktorá je však vyššia ako v predošlom prípade. Za priestupok proti bezpečnosti a plynulosti cestnej premávky, keď „vodič vozidla, ktorý sa zúčastnil na dopravnej nehode, bezodkladne nezastavil vozidlo, nezdržal sa požitia alkoholu alebo inej návykovej látky po nehode v čase, keď by to bolo na ujmu zistenia, či pred jazdou alebo počas jazdy požil alkohol alebo inú návykovú látku, alebo nezotrval na mieste dopravnej nehody až do príchodu policajta alebo sa na toto miesto bezodkladne nevrátil po poskytnutí alebo privolaní pomoci, alebo po ohlásení dopravnej nehody“ je možné podľa § 22 ods. 2 písm. a) zákona č. 372/1990 Zb. o priestupkoch v znení neskorších predpisov uložiť v správnom konaní pokutu od 300 eur do 1 300 eur a zákaz činnosti od 1 do 5 rokov. Uvedené informácie sa obdobne vzťahujú aj na prípady dopravných nehôd, pri ktorých dôjde k poškodeniu iného majetku ako je motorové vozidlo (napr. plot, brána, múr, dopravná značka, dopravné zariadenie, stĺp a pod.) a samozrejme to platí pre všetky druhy pozemných komunikácií, nie len pre parkoviská či odstavné plochy. zdroj: Okresné riaditeľstvo Policajného zboru v PO
SABINOV: Krádež výstražného majáku
Poverený príslušník Obvodného oddelenia PZ Lipany začal trestné stíhanie na doposiaľ neznámeho páchateľa pre prečin krádeže. V objekte bývalého poľnohospodárskeho družstva v obci Šarišské Dravce, okr. Sabinov, sa počas uplynulého víkendu doposiaľ neznámy páchateľ vlámal do pracovného stroja Volvo. Po rozbití dverí vošiel do vnútra a ukradol odtiaľ výstražný maják oranžovej farby ako aj plechové puzdro gola kľúčov. Zlodej spôsobil krádežou celkovú škodu vo výške 570,- Eur
SNINA: Rozbil výherný prístroj
Pre prečin poškodzovania cudzej veci bolo povereným príslušníkom Obvodného oddelenia PZ v Snine vznesené obvinenie 49 ročnému mužovi z Uliča, okr. Snina.Muž sa mal uvedeného skutku dopustiť v sobotu /23.03.2013/ podvečer v prevádzke jedného z pohostinstiev v Snine. V miestnosti pre výherné prístroje obvinený rozbil dolný monitor prístroja. Majiteľovi spôsobil škodu vo výške najmenej 550,- Eur. Polícia obvineného stíha na slobode.
SNINA: Ženu z Hostovíc mal napadnúť 23 ročný muž
Humenský vyšetrovateľ vzniesol včera (26.3.2013) obvinenie 23 ročnému mužovi z obce Zboj, okr. Snina, pre prečin ublíženia na zdraví v súbehu s prečinom výtržníctva. Skutok sa mal stať 21.12.2013 vo večerných hodinách pred pohostinstvom v obci Hostovice, okr. Snina. Mladý muž po predchádzajúcom slovnom konflikte fyzický napadol 27 ročnú ženu z danej obce. Päsťou ju mal udrieť do tváre, následkom čoho žena spadla na zem. Týmto konaním boli žene spôsobené viaceré zranenia, ktoré si podľa odborného vyjadrenia vyžiadali dobu liečenia v trvaní 53 dní. Obvinený je stíhaný na slobode.
Na piatok 29. marca toho roka (prvý deň veľkonočných sviatkov) prezídium Policajného zboru povoľuje všeobecnú výnimku pre všetky nákladné vozidlá z § 39 odsek 1 zákona o cestnej premávke. Výnimka platí pre všetky nákladné vozidlá na diaľniciach, rýchlostných cestách, cestách I. triedy a na cestách pre medzinárodnú premávku, prichádzajúce na územie Slovenskej republiky z niektorých zo susedných štátov, ktorých cieľ cesty (napríklad stanovište vozidla alebo miesto vykládky) je na území Slovenskej republiky.Ak si to však bezpečnosť alebo plynulosť cestnej premávky vyžiada, policajti aj napriek udelenej výnimke, môžu využiť svoje zákonné oprávnenie a zakázať vodičovi jazdu na nevyhnutne potrebný čas, alebo mu prikázať smer jazdy. Podľa zákona majú nákladné vozidlá práve v dni pracovného pokoja zákaz jazdy na určených cestách. Veľkonočné sviatky začínajú piatkom. Každý by rád strávil sviatky v kruhu svojich blízkych, svojich rodín. Aj vodiči nákladnej dopravy sa v tento deň vracajú k rodinám po namáhavej práci počas týždňov strávených na cestách mimo domova. zdroj:Okresné riaditeľstvoPolicajného zboru v PO
Súťaž s pizzériou GALAXY!
Súťažte aj Vy s pizzériou Galaxy pri príležitosti 1. narodenín info Vranov! Využite túto výnimočnú akciu a objednajte si pizzu z pizzérie Galaxy, ku ktorej dostanete darček 1 euro v podobe PIZZA KUPÓNU.
HUMENNÉ: Krádež dvoch nemeckých ovčiakov
Z areálu tenisových kurtov v Humennom zmizli túto sobotu /23.03.2013/ dva psi. Zlodej povyplietal pletivo na oplotení a z koterca odcudzil dvaapolročného nemeckého ovčiaka čiernej farby a následne z druhého koterca odcudzil štvormesačné šteňa rovnakého plemena. Páchateľ krádežou spôsobil 25 ročnej majiteľke z Humenného škodu vo výške najmenej 800,- Eur.
Výsledky 3. kolo v boxe II. Slovenskej ligy region východ v Giraltovciach
Za účasti 60 boxerov z 11 oddielov región východ sa uskutočnilo v Giraltovciach 3. kolo II. SDL region východ. Veľmi dobrá úroveň jednotlivých stretnutí aká ešte va východe nebola. Úroveň stretnutí potvrdil fakt, že konečne v I. SDL a v II. SDL regiony boli povolené štarty seniorov, čo aj pritiahlo divákov. Seniorska liga vedená týmto systémom je atraktívna a motivújuca pre každý klub na Slovensku. Plánovaná extraliga, ktorá bude fungovať týmto systémom neubrala na fakte , že sa radšej bude štartovať v dvoch súťažiach, kde môžu diváci vidieť aj seniorov. Je to náhrada za extraligu a umožňuje štart každému seniorovi na Slovensku nakoľko extraliga by obmedzila štart veľkého množstva boxerov, ktorí prechádzaju do kategórie seniorov. Na extralige by štartovalo len 9 boxerov / pri 4. kluboch 36boxerov/v jednotlivých kategóriach a tak bude v jednotlivých hmotnostných kategóriach štartovať neobmedzený počet boxerov. Je potrebné si uvedomiť, že úpolové športy /box, džudo, zápasenie/ takto štartujú na medzinárodných súťažiach ME, MS a OH. Takýto model súťaži umožni pokračovať boxerom v ďalšej činnosti aj po dovršení 18 rokov. Od 1.6. 2013 sa v kategórii seniorov bude štartovať bez prilieb a bude sa bodovať systémom ako v profi ringu a práve 3. kolo dvojdňové v septembri bude asi historiké v Slovenskom boxe práve vo Vranove n/T. Jednotlivým klubom to síce navýši čiastočne rozpočet, ale na druhej strane finančné prostriedky investované do mládeži nám udržia boxerov v činnosti aj pre seniorské obdobie. Veľmi dobrá prezentácia boxerov MŠK Vranov na turnaji v Giraltovciach : Kategória mladší žiaci do 30kg Mário Fedák víťaz turnaja, starší žiaci 52 kg Dušan Gaďo - víťaz turnaja, 54kg Norbert Pohlodko víťaz turnaja, mladší dorast 52kg Marcel Gaži- remizoval na turnaji /nové pravidlo na turnajoch/, 54kg Adrián Karchňák - víťaz turnaja, 70kg Lukáš Vatraľ- víťaz turnaja vyhral s Poľským boxerom, ktorí sa tiež môžu zúčastňovať turnajov, starší dorast 64kg Patrik Bobela - remíza na turnaji, 64kg Oleg Riabov víťaz turnaja, 69 kg Patrik Kováč víťaz turnaja, 75 kg Denis Lamanec víťaz turnaja,- 91 kg Michal Gavaj remíza na turnaji, seniori 75kg Mario Mackanič - víťaz turnaja, -81kg Miroslav Lamanec víťaz turnaja. Prvé stretnutie v ringu absolvoval Samuel Havelka, ktorý v kategórii starších žiakov prehral tesne na body. V kategórii starší dorast nebolo stretnutie v superťažkej hmotnosti, kde máme Lukáša Garlika. Práve tento boxer porazil na I. kole I. SDL v Nitre vo finále minuloročného majstra Slovenska. Na turnaji v Giraltovciach došlo k predbežnej dohode s Poľským zástupcom zo Ržešova A ndrejom Nedzialekom k príprave stretnutia s družobným mestom Vranova na 8. júna v Ržešove a odveta by sa konala vo Vranove v októbri vo Vranove, ktoré by bolo previerokov pred majstrovstvami Slovenska. Marián Smolák st.
PREŠOV: Krádež v prešovskej lekárni
Prešovskí policajti začali trestné stíhanie pre prečin krádeže do jednej z miestnych lekárni.Ku krádeži malo dôjsť včera /24.03.2013/ v popoludňajších hodinách, kedy doposiaľ neznámy páchateľ rozbil jedno z okien pri zadnom vchode do lekárne. Cez dieru si otvoril okno a vošiel dnu. Z priestoru pod predajným pultom zobral uzatvorenú zásuvku k pokladni, ktorú mechanicky bez poškodenia otvoril a vybral z nej hotovosť 100,-Eur. Páchateľ spôsobil celkovú škodu vo výške 300,- Eur.

References: § 66
 § 137
 § 22
 § 22
 § 22
 § 39